**УСЛОВИЯ НА ТЪРГА**

за отдаване под наем на части от имот - публична държавна собственост находяща се в гр.Варна, ул.”Брегалница” №3, представляваща 30 кв.м от покривна конструкция, кота +40м. на високото тяло на cградата, управляван от РЗИ – Варна и Медицински университет „Проф. д-р Параскев Стоянов“

1. **Описание на имота:** имот - публична държавна собственост находяща се в гр.Варна, ул.”Брегалница” №3, представляваща 30 кв.м от покривна конструкция, кота +40м. на високото тяло на cградата
2. **Предназначение на имота:** за монтиране на телекомуникационни съоръжения и оборудване, необходимо за работата им за предоставяне на далекосъобщителни услуги
3. **Специфични условия:**

3.1. Срок за отдаване под наем – пет години. Срокът може да бъде удължаван, но за не повече от 5 години;

3.2.Текущите разходи за електричеcка енергия ще cе начиcляват cъобразно показанията на монтираните измервателни уреди и заплащат ежемесечно до деcето чиcло на меcеца, следващ отчетния;

3.3 В седемдневен срок след връчване на влязлата в сила заповед за избор на наемател, спечелилият търга внася 65,97 % по сметката на РЗИ – Варна и 34,03% по сметката на Медицински университет- Варна - обезпечение за изпълнение на договора, ведно с месечната наемна цена, предложена от него;

3.4 Във връзка със създаване на условия по безопасно и надеждно инсталиране и монтаж на съоръженията и оборудването, както и предотвратяване на течове и други щети върху целия имот собственост на наемодателите (покривна конструкция-високо тяло), НАЕМАТЕЛЯТ е длъжен за своя сметка да извърши дейности, представляващи превантивни мерки за укрепване на местата, където ще се поставят съоръженията в срок от една година от подписването на договора за наем по начин и съгласно проект, предварително съгласуван и одобрен от НАЕМОДАТЕЛИТЕ;

3.5.Право на участие в търга имат еднолични търговци и търговски дружества, регистрирани по Търговския закон;

3.6.Право на участие имат кандидати, които нямат изискуеми задължения към РЗИ – Варна и/или към Медицински университет - Варна;

3.7.Право на участие имат кандидати, които не са страна по дела, в които РЗИ - Варна и/или Медицински университет - Варна са страна;

3.8.Право на участие имат кандидати, които не са обявени, нито са в производство за обявяване в несъстоятелност;

3.9.Право на участие имат кандидати, които не се намират в производство по ликвидация.

1. **Изисквания към представянето на заявленията:**
   1. Кандидатът или упълномощен от него представител подава заявлението за участие в запечатан непрозрачен плик лично или по пощата с препоръчано писмо с обратна разписка. РЗИ – Варна не носи отговорност за получаване на заявления в случай, че се използва друг начин за представяне, както и за изпратени, но неполучени до крайния срок за подаване заявления.
   2. При приемане на заявлението за участие върху плика се отбелязват поредния номер, датата и часът на получаването като посочените данни се записват във входящ регистър. Не се приема и се връща незабавно на кандидата заявление за участие, което е представено след изтичане на крайния срок или е поставено в незапечатан, прозрачен или в скъсан плик. Тези обстоятелства се отбелязват във входящия регистър.
   3. Всеки кандидат може да подаде едно заявление за участие в търга, изготвено в съответствие с условията на тръжната документацията. Заявлението се представя на български език без зачерквания и поправки в запечатан непрозрачен плик, на който се отбелязва:

Получател: РЗИ – Варна, ул. ”Брегалница” №3

Подател: Име, адрес, телефон, факс, ел. поща на кандидата, ЕИК.

Основание: за участие в търг с тайно наддаване, открит със заповед № 141/21.03.2018г. на Директора на РЗИ – Варна, № Р-100-182/21.03.2018г. на Ректора на МУ - Варна

4.4. Ценовото предложение се представя в отделен запечатан непрозрачен плик с надпис „Предлагана цена”, поставен в плика със заявлението за участие. Всеки участник в търга има право да представи едно ценово предложение. Предлаганата месечна наемна цена трябва да е не по-ниска от обявената първоначална месечна наемна цена.

**5. Необходими документи, които се представят в плика със заявлението:**

5.1. Заявление за участие в търга по образец.

5.2. Ценово предложение, поставено в плик с надпис „Предлагана цена”.

5.3. Информация за единен идентификационен код съгласно чл. 23 от ЗТР.

5.4. Удостоверение за наличие или липса на задължения на основание чл.87 ал.6 ДОПК, издадено след 01.01.2018 г. (оригинал или заверено копие);

5.5. Документ за внесен депозит за участие в търга (оригинал);

5.6. Декларация за оглед по образец;

5.7. Нотариално заверено пълномощно на лицето подписало документите, когато документите подадени със заявлението, не са подписани от законния представител.

5.8. Подписан проект на договор за наем без попълнена наемна цена.

**6. Не се разглежда ценовото предложение на участник, който:**

6.1. е представил заявление, неотговарящо на условията на търга;

6.2. не е представил със заявлението за участие някой от изискуемите в документацията документи;

6.3. e представил документи, които не отговарят на условията от тръжната документация;

6.4. има изискуеми задължения към РЗИ – Варна и/или към МУ-Варна;

6.5. е страна по дела, в които е страна и Медицински университет - Варна;

6.6 е страна по дела, в които е страна и РЗИ - Варна

6.7. в удостоверението, издадено на основание чл.87, ал.6 от ДОПК е записано, че има задължения;

6.8. е обявен в несъстоятелност;

6.9. е в производство за обявяване в несъстоятелност

6.10. е в производство по ликвидация;

6.11. не е внесъл депозит за участие в търга;

6.12. оттегли заявлението си за участие;

6.13. е попълнил цена в проекта на договор.

**7. Депозитът** за участие в търга се внася най - късно до изтичане на срока за подаване на заявлението за участие.

7.1. Разноските за превод на сумата за депозита са за сметка на участника в търга.

7.2. Депозитът за участие се задържа когато участник, определен за наемател не сключи договор за наем, както и когато заявлението за участие бъде оттеглено след изтичане на срока за подаването му.

7.3. РЗИ – Варна и Медицински университет – Варна не дължат лихва върху внесените депозити.

7.4. Депозитът се възстановява по посочената в заявлението за участие банкова сметка до 14 работни дни от датата на:

- сключване на договора за наем - на участника, определен за спечелил търга;

- сключване на договора за наем - на останалите участници в търга;

- прекратяване на процедурата за провеждане на търга - на всички кандидати;

- сключване на договора за наем - на кандидата, оттеглил заявлението си за участие в търга преди изтичане на крайния срок за подаване.

**8. Провеждане на търга, определяне на участник, спечелил търга и сключване на договор.**

8.1. Търгътс тайно наддаване може да се проведе, в случай че поне един кандидат е подал заявление за участие и документи, отговарящи на нормативните и тръжните условия за провеждане на търга.

В деня на провеждането на търга комисията разпечатва подадените пликове по реда на постъпването им и се запознава с редовността на подадените документи.

8.2. Участниците в търга или техни упълномощени представители могат да присъстват при отваряне и разглеждане на документите и ценовите предложения от комисията. Физическите лица, представляващи кандидатите, както и техни пълномощници се допускат до търга след представяне на документ за самоличност, съответно и на пълномощно. Представителите на юридическите лица представят документ за самоличност и доказателства за упълномощаване от съответните управителни органи на юридическите лица за участие в търга.

8.3. Комисията отбелязва в протокола за разглеждане и класиране на ценовите предложения присъстващите представители на кандидатите, входящите номера на заявленията за участие в търга, имената на участниците, платежните документи за внесения депозит, както и другите обстоятелства по редовността на подадените документи и предложените цени.

8.4. Ценовите предложения на допуснатите участници се класират според размера на посочената наемна цена на обекта в низходящ ред. В случай, че двама или повече кандидати са предложили еднаква най-висока цена, председателят на комисията обявява резултата, който се вписва в протокола. Председателят на тръжната комисия уведомява писмено или по факс тези кандидати за деня и часа на провеждане на явния търг между тях. Наддаването при явния търг започва от предложената от тези участници цена със стъпка на наддаване 10 на сто от тази цена. Резултатите от търга се отразяват в протокол на тръжната комисия.

8.5. Въз основа на резултатите от търга в 7-дневен срок от датата на провеждането му се издава заповед, с която се определя участника, спечелил търга с тайно наддаване. Спечелилият търга участник е длъжен да внесе в 14-дневен срок от влизането в сила на заповедта първата наемна вноска и обезпечението за изпълнение на договора.

8.6. В 7-дневен срок от представяне на документите за платени първа наемна вноска и обезпечение, се сключва договора за наем.